Saltsa-perretxiko beltz

Saltsa-perretxiko beltza (Craterellus cornucopioides) Cantharellaceae familiako onddo espezie bat da. Gisatuak egiteko oso egokia. Lehortuta gorde daitezke. Arrisku gabeko perretxikoa, oso zaila baita perretxiko pozoitsu batekin nahastea. 

Sinonimoa: Cantharellus cornucopioides.

 Deskribapena 
Kapela: 5 eta 9 cm. arteko diametrokoa. Gris-arre kolorekoa, ilunagoa edo argiagoa hezetasunaren arabera, batzuetan erabat beltza. Inbutu edo tronpeta itxuran, ia oinarriraino luzatzen den barrunbe batekin. Ertza uhindua, irregularra, mehea eta elastikoa da, eta azala ezin da bereizi.

Orriak: Ez dituzte orririk, luzetarako tolesturak edo zimurrak dira, gutxi markatuta eta gris-errauts edo gris-urdinxka kolorekoak.

Haragia: Oso mehea, zaila, elastikoa, gris-beltza, usain ona du eta espezien zaporea.

Etimologia: Craterellus hitza latinetik eta grekotik dator, hau da, katilu txikitik. Cornucopioides epitetoa berriz, latinetik, “cornucopia”-tik ugaritasunaren adarra. Bere formagatik.

 Jangarritasuna 
Oso ona. Gisatuak egiteko egokia. Lehortuta gorde daitezke, osorik edo hauts bihurtuta.

 Nahasketa arriskua 
Koloreagatik saltsa-perretxiko aranusainekin (jangarria). Pixka bat argiagoa da eta tolesturak askoz markatuagoak ditu. Himenio ia lauarekin Craterellus sinuosus-ekin, baina hau, txikiagoa da eta hanka okre koloreko betea du.

Oharra: Craterellus cornucopioides ezin da espezie toxikoekin nahastu.

 Sasoia eta lekua 
Udaren amaieran eta udazkenean maiz ikusten ditugu haritz eta pagoen basoetan, taldeka, lur hezeetan. Batzuetan Cantharellus cinereus delakoetatik oso hurbil aurkitzen ditugu.

 Banaketa eremua 
Kanada, Ameriketako Estatu Batuak, Mexiko, Erdialdeko Amerika, Kolonbia, Europa, Errusia, Kaukasia, Turkia, Iran, India, Himalaiako eremua, Malaysia, Ipar Korea, Hego Korea, Japonia, Txina, Taiwan, Australia, Zimbabwe, Angola, Benin, Kongoko Errepublika Demokratikoa.

 Galeria 

 Erreferentziak 

 Kanpo estekak 

Kategoria:Craterellus
Kategoria:Onddo jangarriak
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Mexikoko onddoak
Kategoria:Erdialdeko Amerikako onddoak
Kategoria:Kolonbiako onddoak
Kategoria:Europako onddoak
Kategoria:Errusiako onddoak
Kategoria:Kaukasoko onddoak
Kategoria:Turkiako onddoak
Kategoria:Irango onddoak
Kategoria:Indiako onddoak
Kategoria:Himalaiako eremuaren onddoak
Kategoria:Malaysiako onddoak
Kategoria:Ipar Koreako onddoak
Kategoria:Hego Koreako onddoak
Kategoria:Japoniako onddoak
Kategoria:Txinako onddoak
Kategoria:Taiwango onddoak
Kategoria:Australiako onddoak
Kategoria:Zimbabweko onddoak
Kategoria:Angolako onddoak
Kategoria:Beningo onddoak
Kategoria:Kongoko Errepublika Demokratikoko onddoak